​'n Klein dog stylvolle huis perfek vir 'n Suid-Afrikaanse gesin | homify | homify
​'n Klein dog stylvolle huis perfek vir 'n Suid-Afrikaanse gesin
Johannes van Graan 20 February, 2018 07:00
Ons homify 360° ontdekking vir vandag kom reguit vanuit Japan, waar die argitekte by DWARF vir ons wys hoeveel styl (en spasie) kan inpas in 'n klein struktuurtjie van Asiatiese styl. En met die kleurskema, materiale, uitlegte ens, kan hierdie ontwerp ook perfek inpas in omtrent enige Suid-Afrikaanse woonbuurt!
'n Warm welkom
Hoe verwelkomend lyk hierdie voorstoepie nie? Hout wys vir ons hoekom dit al eeue lank een van die gewildste boumateriale is, aangesien dit soveel warmte en karakter aan die mure, plafon en voordeur verleen.
En so gepraat van hout, kyk net hoe sag en lieflik dit die slaapkamer opstyl in 'n sand kleurskema. Meubels en dekor in aardse kleure pas perfek in!
Klein maar kragtig
Hierdie foto wys vir ons dat alhoewel hierdie struktuur nie die grootste ooit is nie, daar baie kreatief gewerk is met spasie, veral aan die binnekant – kyk hoe maklik pas die trap, eetkamer en kombuis bymekaar in, en daar is boonop nog oorgenoeg spasie oor vir beweging!